Alternativ behandling som Akupunktur er populært som aldrig før. Vi danskere bruger metoden som både lægebehandling og for at få en god livskvalitet

Næsten halvdelen af hele Danmarks befolkning har prøvet at få en eller anden form for alternativ behandling. Nye tal fra Statens Institut for Folkesundhed viser, at over 45 pct. har prøvet det alternative. - Generelt er der en stigning i brugen af alternativ behandling i perioden, hvilket vi selvfølgelig også kan mærke rundt omkring i klinikkerne, fortæller Thomas Guldbrandsen, akupunktur i Aalborg. Den nye rapport afslører dog samtidig at vi nordjyder er dem, der bruger for eksempel akupunktur mindst i hele landet. I Region Nordjylland har kun godt 4 pct. prøvet at få stukket nåle i sig, mens 6 pct. i Region Syddanmark har gjort det tilsvarende. - Vi er meget tilfredse med tallene, som skal ses i lyset af, at akupunktur i det etablerede sundhedsvæsen (for eksempel hos læger) ikke er regnet med i denne statistik. Og her er der ganske givet også tale om en stigning i brugen af akupunktur, fortæller PA Akupunktør Thomas Guldbrandsen, Guldbrandsen Akupunktur.